Diari Oficial de la Generalitat Valenciana


Sumari del DOGV 9808, del 13-03-2024 (2024/2044)

Anunci de consulta pública prèvia del projecte de decret del Consell pel qual es modifica el Decret 200/2022, de 25 de novembre, del Consell, pel qual es regula la responsabilitat social en les entitats valencianes.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9808

Data del DOGV
:   13-03-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2044


Data del document
:   01-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

Descriptors 

:   * Conselleria d'Hisenda, Economia i Administració Pública

Anunci de consulta pública prèvia del projecte de decret del Consell pel qual es modifica el Decret 200/2022, de 25 de novembre, del Consell, pel qual es regula la responsabilitat social en les entitats valencianes. [2024/2044]  
D'acord amb el que s'establix en l'article 133.1 de la Llei 39/2015, d'1 d'octubre, del procediment administratiu comú de les administracions públiques, es planteja una consulta pública prèvia a la redacció del projecte de decret del Consell, de modificació del Decret 200/2022, de 25 de novembre, del Consell, pel qual es regula la responsabilitat social en les entitats valencianes, durant un termini de deu dies hàbils a partir de la publicació d'este anunci, a fi de donar audiència als ciutadans i a les ciutadanes afectats i recollir totes aquelles aportacions addicionals que puguen fer altres persones o entitats.  
  
Les aportacions i opinions al projecte es podran remetre a la següent adreça de correu electrònic: gxukfiizkh@npu.dl.  
  
  
A) Problemes que es pretén solucionar amb la iniciativa 1. Rectificar determinats errors, així com de redacció, que té el text aprovat.  
2. Simplificar determinades redaccions d'alguns articles i fer-los més comprensibles.  
3. Fer referències expresses en l'articulat a uns altres preceptes, per a evitar interpretacions confuses.  
4. Aclarir les funcions de la comissió mixta al cap d'un any de treball i d'haver examinat més de huitanta expedients.  
B) Necessitat i oportunitat de l'aprovació 1. La naturalesa dinàmica i canviant de les pautes internacionals del mesurament de la responsabilitat social fan necessari repensar contínuament quines condicions han de reunir les entitats per a ser declarades socialment responsables.  
2. L'opció adoptada per al mesurament de la sostenibilitat, i que és pionera, per la Generalitat Valenciana, i que té una naturalesa positiva, exigirà continus canvis en el sistema d'indicadors que es troba recollit en els annexos I i II del Decret 200/2022, de 25 de novembre.  
El ritme a què vaja precisant-se, en el panorama internacional, el concepte d'activitat sostenible, provocarà canvis en el sistema d'indicadors; tal vegada anualment.  
3. En esta ocasió, aprofitant la necessitat d'introduir canvis en el decret que es modifica, producte dels errors advertits i de l'experiència d'este primer any de treballs, s'introduïxen canvis en els indicadors a través de la figura del decret del Consell.  
4. La previsió és, a partir d'este primer canvi en els indicadors, efectuar-ne els successius via orde de la conselleria.  
C) Objectius de la norma 1. Resoldre errors, ajustar redaccions evitant possibles interpretacions contradictòries i aclarir tasques entre els òrgans que intervenen en el procés de declaració d'una entitat valenciana com a socialment responsable.  
2. Introduir els primers canvis en els   
indicadors per a les entitats d'entre una i nou persones ocupades.  
D) Possibles solucions alternatives reguladores i no reguladores Per tractar-se d'una modificació d'un decret en vigor, el Decret 200/2022, de 25 de novembre, del Consell, pel qual es regula la responsabilitat social en les entitats valencianes, l'única alternativa és la reguladora.  
  
  
  
València, 1 de març de 2024.- El director general d'Economia: Vicente Todolí Masquefa.